
ŠAKIŲ RAJONO SAVIVALDYBĖS TARYBA

SPRENDIMAS
DĖL ŠAKIŲ RAJONO SAVIVALDYBĖS 2026 METŲ BIUDŽETO PATVIRTINIMO

2026 m. vasario 13 d. Nr. T-10
Šakiai

[bookmark: _Hlk189566542]	Vadovaudamasi Lietuvos Respublikos vietos savivaldos įstatymo 6 straipsnio 1 punktu, 15 straipsnio 2 dalies 12 punktu, 61 straipsnio 2 dalimi, Lietuvos Respublikos biudžeto sandaros įstatymo 12, 13, 15, 16, 17 straipsniais ir Lietuvos Respublikos 2026–2028 metų biudžeto patvirtinimo įstatymu, Šakių rajono savivaldybės taryba nusprendžia:
1. Patvirtinti Šakių rajono savivaldybės 2026 metų rajono savivaldybės biudžetą (toliau – savivaldybės biudžetas): 83696,89784 tūkst. Eur pajamų, (Savivaldybės biudžeto einamųjų metų pajamos koreguojamos pridedant nepanaudotą praėjusių metų biudžeto pajamų dalį), 85680,13771 tūkst. Eur išlaidų pagal 1, 2 ir 3 priedus (pridedama).
2. Patvirtinti 1983,23987 tūkst. Eur skolinamų lėšų sumą.
3. Patvirtinti 250,0 tūkst. Eur savivaldybės mero rezervą.
4. Patvirtinti 29,1312 tūkst. Eur savivaldybės mero fondą.
5. Nustatyti 100,0 tūkst. Eur planuojamą metinę įsiskolinimų (mokėtinų sumų, išskyrus sumas paskoloms grąžinti) pokyčio sumą.
6. Patvirtinti Šakių rajono savivaldybės biudžeto rodiklius 2027 ir 2028 metams:
6.1. bendra 2027 metų planuojama pajamų suma – 76954,60357 tūkst. Eur, bendra 2028 metų planuojamų pajamų suma 68391,45996 tūkst. Eur;
6.2. bendra 2028 m. planuojama asignavimų suma – 76954,60357 tūkst. Eur, bendra 2028 metų planuojamų asignavimų suma – 68391,45996 tūkst. Eur.
7. Nustatyti šiuos savivaldybės skolinimosi limitus:
7.1. savivaldybės skola negali viršyti 60 procentų prognozuojamų 2026 metų rajono savivaldybės biudžeto pajamų;
7.2. savivaldybės prisiimti įsipareigojimai pagal garantijas dėl savivaldybės kontroliuojamų bendrovių prisiimtų, bet dar neįvykdytų įsipareigojimų grąžinti kreditoriams lėšas pagal paskolų sutartis, finansinės nuomos (lizingo) sutartis, kitus įsipareigojamuosius skolos dokumentus (toliau –savivaldybės prisiimti įsipareigojimai pagal garantijas) negali viršyti 20 procentų prognozuojamų 2026 metų rajono savivaldybės biudžeto pajamų.
8. Nustatyti, kad savivaldybės 2027 m. sausio 1 d. esantis įsiskolinimas (mokėtinos sumos, išskyrus sumas paskoloms grąžinti) turi būti ne didesnis už 2026 m. sausio 1 d. įsiskolinimą (mokėtinas sumas, išskyrus sumas paskoloms grąžinti).
9. Nustatyti, kad iki 10 proc. surinktų pajamų iš nekilnojamojo turto mokesčio skiriama verslo plėtros fondo papildymui.
10. Įpareigoti rajono savivaldybės biudžetinių įstaigų vadovus:
10.1. išlaidas vykdyti patvirtintų asignavimų ribose;
10.2. 2026 metų sausio 1 dienai esantį kreditinį įsiskolinimą už suteiktas paslaugas, atliktus darbus ir įsigytas prekes apmokėti iki 2026 metų kovo 10 d.;
10.3. patvirtinus rajono savivaldybės biudžetą, patvirtintas savivaldybės biudžeto sąmatas per 10 darbo dienų pateikti rajono savivaldybės administracijos Biudžeto, turto ir strateginio planavimo skyriui.
11. Įgalioti rajono savivaldybės merą:
11.1. teikti savivaldybės tarybai patikslintą rajono savivaldybės biudžeto projektą, atsižvelgiant į iš valstybės institucijų ir įstaigų gautas dotacijas, įskaitant Europos Sąjungos ir kitos tarptautinės finansinės paramos lėšas;
11.2. savivaldybės tarybai patvirtinus ar patikslinus rajono savivaldybės biudžetą, savo potvarkiu patvirtinti ar patikslinti biudžetinių įstaigų darbo užmokesčio fondą;
12. Įpareigoti rajono savivaldybės merą mero rezervo lėšas naudoti tik ekstremaliosioms situacijoms ir (arba) ekstremaliesiems įvykiams likviduoti, jų padariniams šalinti ir padarytiems nuostoliams iš dalies apmokėti, gaisrų, stichinių nelaimių ir kitų įvykių padariniams likviduoti ir jų padarytiems nuostoliams iš dalies apmokėti, dėl nepaprastosios padėties atsiradusioms išlaidoms iš dalies apmokėti ir (arba) jos padariniams šalinti pagal rajono savivaldybės tarybos nustatytą tvarką.
13. Įpareigoti rajono savivaldybės administracijos direktorių skiriant lėšas ūkio subjektui, kuris nėra biudžetinė įstaiga, rajono savivaldybės tarybos nustatyta tvarka pasirašyti lėšų naudojimo sutartį.
14. Įpareigoti rajono savivaldybės administracijos Apskaitos skyrių:
14.1. pagal patvirtintas sąmatas ir pateiktas lėšų gavimo paraiškas finansuoti rajono savivaldybės administracijos struktūrinius teritorinius padalinius – seniūnijas;
14.2. finansuoti Teritorijų vystymo ir ekonominės aplinkos gerinimo programą (kodas 001), Švietimo, sporto ir kultūros puoselėjimo programą (kodas 002), Sveikatos stiprinimo ir socialinės integracijos didinimo programą (kodas 003), Valdymo programą (kodas 004).
15. Įpareigoti programų koordinatorius:
15.1. parengti ir rajono savivaldybės mero potvarkiu patvirtinti programų vykdytojų sąrašus su jiems priskirtais asignavimais;
15.2. pagal patvirtintas sąmatas parengti programų vykdytojų, kurie nėra biudžetinės įstaigos, finansavimo sutartis.
16. Įpareigoti rajono savivaldybės administracijos Biudžeto, turto ir strateginio planavimo skyrių: 
16.1. pagal patvirtintas sąmatas ir pateiktas lėšų gavimo paraiškas finansuoti savivaldybės biudžetines įstaigas;
16.2. paskolų gavimo sutartyse nustatytais mokėjimo terminais grąžinti paskolas, mokėti palūkanas bei vykdyti kitose sutartyse numatytus finansinius įsipareigojimus.
17. Nustatyti, kad iš sutaupytų asignavimų išlaidoms ir gautų viršplaninių pajamų pirmiausia dengiamas įsiskolinimas ir skiriami asignavimai infrastruktūros atnaujinimui bei priežiūrai.
18. Nustatyti, kad rajono savivaldybės biudžeto asignavimų valdytojai atsakingi už programų vykdymą, programų sąmatų sudarymą ir vykdymą neviršijant patvirtintų asignavimų sumų, už paskirtų asignavimų efektyvų, atitinkantį programoje nustatytus tikslus, ir rezultatyvų naudojimą.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: A. Juozapavičiaus pr. 57, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

Savivaldybės meras				             Raimondas Januševičius

